આ એક આતંકવાદીને ફાંસી આપ્યાના 2 દિવસમાં જ કેન્દ્રીય ગુપ્તચર એજંસીઓએ ખાડીના દેશોમાં થતા કુલ 40 થી વધુ શંકાસ્પદ કોલ રેકોર્ડ કર્યા. જેમાં ‘ફાંસી’, ‘કસાબ (આતંકવાદી)’, ‘બદલો’ વગેરે જેવા શબ્દો હતા. આ કોલ બાદ ભારતીય સુરક્ષા એજન્સીઓ ફરીથી સતર્ક થઇ ગઇ છે. પરંતુ મુખ્ય સવાલ એ છે કે એન.એસ.જી. અને અન્ય સુરક્ષા એજંસીઓ ભારતના રાજનેતાઓની સુરક્ષા કરે કે દેશની? કેમકે અતિ-કઠોર તાલિમ બાદ નેશનલ સિક્યુરીટી ગાર્ડના જવાનોને રાજનેતાઓની સુરક્ષા કરવી પડે છે. ઉપરાંત ચુંટણીના માહોલમાં વ્યસ્ત સરકાર કદાચ દેશની સુરક્ષામાં વધુ ધ્યાન નહી આપી શકે તે પણ એક કડવી હકીકત છે.